**DOBOZ NAGYKÖZSÉG ÖNKORMÁNYZATA**

POLGÁRMESTERÉTŐL

**Tárgy:** Hidroglóbuszon elhelyeztt mikrohullámú internet **Sorszám:**

**Döntéshozatal módja:**

egyszerű szótöbbség

**Tárgyalás módja:**

nyilvános ülés

**E L Ő T E R J E S Z T É S**

**a Képviselő-testület 2016 január 28-i képviselő testületi ülésére**

**Tisztelt Képviselő-testület!**

Az Önkormányzat által biztosított internet szolgáltatással kapcsolatban több észrevétel érkezett:

* lassú működés
* működési zavarok

A szolgáltatás működése az alábbiak szerint történik: A Polgármesteri Hivatalba beérkező Internetet pont-pont kapcsolat segítségével egy pár mikrohullámú access point segítségével juttatjuk fel a hidroglóbusz tetejére, amely a nem engedélyköteles 2,4GHz-ez frekvenciasávban működik. Ez a kapcsolat biztonságos, mert a két eszköz (a Hivatal és a hidroglóbusz tetején elhelyezett access point) csak egymással tud kommunikálni, és más mikrohullámú eszköz nem láthatja. A feljuttatott Internetet egy körsugárzó (360°-ban sugározza a jelet) segítségével lehet eljuttatni a végfelhasználókhoz, melyhez névvel, és jelszóval lehet csatlakozni.

A hidroglóbusz tetején elhelyezett router egyben védi a hivatali hálózatot a vezeték nélkül kapcsolódókkal szemben, illetve be lehet állítani, hogy csak az általunk engedélyezett fizikai címmel rendelkező végpontok tudjanak hozzá csatlakozni. Így ha véletlenül „kiszivárog” a név és a jelszó, akkor sem tudnak illetéktelenek kapcsolódni a rendszerhez.

A végpontokon jelentkező Internet hozzáférési sebessége nem lehet nagyobb, mint a pont-pont kapcsolaton betáplált sebesség. Így a végpontok ezen az adott sebességen osztoznak többé-kevésbé igazságosan. A megoszlást lehet a router segítségével fixen is megadni.

A rendszert zavarhatja más mikrohullámú eszköz, ezért érdemes a csatornakiosztást gondosan ellenőrizni. A végpontokat zavarhatja, egy a „szomszédban” üzemelő wireless router, amely napjainkban szinte minden második háztartásban előfordul. Sajnos a körsugárzó csak egy csatornán képes „szórni” a jeleket.

Műszakilag szektor sugárzókkal lehetne a jelerősséget növelni. Ennek költsége 200.000,- Ft+áfa. Az internet sebességének növelése csak kábeles betáplálással lenne lehetőség. (A Polgármesteri Hivatalból kellene kábelezni.) Ennek költsége az engedélyekkel együtt milliós nagyságrendű tétel lenne. Működési költsége nincs.

A 10 évvel ezelőtti rendelkezés óta a technológia fejlődött, az önkormányzat rendelkezésérére álló zárt hálózat csak jelentős beruházással tehető alkalmassá a felhasználói igényeknek.

**Határozati javaslat:**

Doboz Nagyközség Önkormányzata Képviselő-testülete forráshiány miatt jelentősebb fejlesztést nem kíván végrehajtani a mikrohullámú internet ponton. A meglevő felhasználói igény miatt jelenlegi formában tovább üzemelteti azzal, hogy a csatlakozást a köztisztviselők számára is lehetővé teszi.

Felelős: Köves Mihály polgármester

Határidő: azonnal

Doboz, 2016. 01. 28.

Köves Mihály

polgármester